Névtárak /schematismusok 1836-1941

A korábbi (1836 előtti) időszakra nézve az egyházkerület kéziratos jegyzőkönyveiben és igazgatási irataiban egyedileg kell keresni, többnyire schematismus néven, az A/1a és A/1b jelzet alatt.
Az alábbiakban a levéltár kézikönyvtárában található nyomtatott névtárakat soroljuk fel.

jelzet: Lt 1,116	év	A dunamelléki református egyházkerület nyomtatott névtárai		
	1836	“Egyházi almanak. 1836-dik esztendőre.” névmutató nincs, egyházmegyénként, azon belül egyházközségek szerint lehet keresni, csak lelkészek nevét sorolja fel, továbbá a kerületi és egyházmegyei tisztségviselőket; a kötet második részében püspökök, főgondnokok, más tisztségviselők életrajza, iskolákban tanítók részleges felsorolása; függelék a rokonsági fokokról. A 29. oldalon kezdődik, az eleje kalendárium. Az előzéklapon Polgár Mihály arcképe.	140p. kisalakú, kiadta Polgár Mihály e.ker. főjegyző. Pest, Füskúti Landerer	
	1842	“Egyházi almanak. MDCCCILIIdik évre.” betűrendes hely- és névmutató; egyházmegyénként, azon belül az egyházközségek betűrendje szerint is lehet keresni: rövid történet, lelkész és tanító neve, lélekszám, fiú és lánytanulók száma, anyakönyvi adatok (születettek, meghaltak, házasodtak száma); összesítő tábla, segédlelkészek felsorolása; iskolák adatai, Kecskemétről hallgatói névsor is; 1836 óta meghalt tisztségviselők életrajza; rendeletek; 1791-es budai zsinat története. Előzéklapon gr. Teleki Sámuel (főgondnok) arcképe.	255p + névmutatók, szerk. Polgár Mihály e.ker. főjegyző, Kecskemét, Szilády Károly betűivel	
	1848	betűrendes hely- és névmutató; lelkész és tanító neve, lélekszám, tanulók száma, egyházközség története, korábbi lelkészek felsorolása; püspökök, főgondnokok, lelkészi és világi jegyzők, pénztárnokok névsora, 1740 óta tartott gyűlések felsorolása, 1842 óta meghalt egyházkerületi és egyházmegyei tisztségviselők életrajza, közjogi helyzet, törvények	125p + névmutatók, szerk. Báthory Gábor e.ker. főjegyző	
	1855	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika, segédlelkészek, papi vizsgázók névsora	16p, nagyalakú, Pest, Landerer és Heckenast	
	1856	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika, segédlelkészek névsora. A címlap belső oldalán Báthory Gábor által a levéltárnak dedikálva.	18p, nagyalakú, Kecskemét, Szilády Károly	
	1859	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika, segédlelkészek, papi vizsgázók névsora (előző évi adatok)	16p, nagyalakú, Pest 1858, Trattner	
	1862	“Egyházi almanak. MDCCCLXIIdik évben.” betűrendes hely- és névmutató külön-külön intézmények, anyaegyházközségek, filiák, lelkészek, világi gondnokok és tanácsbírák, tanítók, tanárok szerint, segédlelkészek nem betűrendben; meghalt tisztségviselők életrajza: Polgár Mihály, Dobos József, Gyenizse József. Előzéklapon Török Pál arcképe.	78p + névmutató, szerk. Dobos János e.ker. főjegyző, Pest 1862, Trattner	
		Egybekötve: 1867, 1869, 1871, 1873, 1875, 1877		
	1867	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika; tanítókáplánok, helyettes és segédlelkészek felsorolása egyházmegyénként	16p, nagyalakú, Pest 1866 Trattner	
	1869	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika; tanítókáplánok, helyettes és segédlelkészek felsorolása egyházmegyénként	16p, nagyalakú, Pest 1869 Hornyánszky és Träger	
	1871	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika; tanítókáplánok, helyettes és segédlelkészek felsorolása egyházmegyénként	16p, nagyalakú, Pest 1871 Hornyánszky	
	1873	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika; tanítókáplánok, helyettes és segédlelkészek, lelkészjelöltek felsorolása nem betűrendben	18p, nagyalakú, Pest 1873 Hornyánszky	
	1875	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika; tanítókáplánok, helyettes és segédlelkészek, lelkészjelöltek felsorolása nem betűrendben	18p, nagyalakú, Pest 1875 Hornyánszky	
	1877	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika; tanítókáplánok, helyettes és segédlelkészek, lelkészjelöltek felsorolása nem betűrendben	18p, nagyalakú, Pest 1877 Hornyánszky	
	1883	névmutató nincs; egyházmegyénként és intézményenként lehet keresni: lelkész és tanító neve, lélekszám, anyakönyvi és iskolai statisztika; tanítókáplánok, helyettes és segédlelkészek, lelkészjelöltek felsorolása nem betűrendben	64p, kiadta Farkas József e.ker. aljegyző, Pest Kocsi Sándor	
	1893	névmutató nincs (utolsó lapok hiányoznak!); egyházmegyénként és intézményenként lehet keresni: lelkész, gondnok, tanító, kántortanító neve, lélekszám, anyakönyvi adatok: születtek, házasodtak, meghaltak, konfirmált fiú, lány, áttértek, kitértek; tankötelesek, iskolába járók; bevétel, kiadás, van-e orgona; középiskolákról egyebek is	68p, szerk. Hamar István püspöki titkár	
		Egybekötve és külön is: 1899, 1903, 1905, 1908		
	1899	névmutató nincs; egyházmegyénként és intézményenként lehet keresni: lelkész, gondnok, tanító, kántortanító neve, lélekszám, anyakönyvi adatok: születtek, házasodtak, meghaltak, konfirmált fiú, lány, áttértek, kitértek; tankötelesek, iskolába járók; bevétel, kiadás, van-e orgona; középiskolákról egyebek is	70p, szerk. Szilády Áron e.ker. főjegyző, Franklin	
	1903	betűrendes hely- és névmutató; lelkész, gondnok, tanító, kántortanító neve, lélekszám, anyakönyvi adatok: születtek, házasodtak, meghaltak, konfirmált fiú, lány, áttértek, kitértek; tankötelesek, iskolába járók; bevétel, kiadás, van-e orgona; középiskolákról egyebek is	88p, szerk. Szilády Áron e.ker. főjegyző	
	1905	hely- és névmutató egyházmegyei bontásban; egyházközségenként lelkész, gondnok, tanító neve; anyakönyvi és iskolai statisztika	253p, szerk. Ádám Kálmán e.ker. főjegyző	
	1908	betűrendes hely- és névmutató; egyházközségenként lelkész, gondnok, tanító neve; anyakönyvi és iskolai statisztika	90p, Kunszentmiklós, Schwarcz Lipót	
	1926	betűrendes hely- és névmutató; egyházközségenként lelkész, gondnok, tanító neve; presbiterek száma, egyesületek felsorolása	106p. Az e.ker. hiv. kiadványa, Bethlen Rt.	
	1950 körül	egyházkerületi tisztségviselők neve	5 gépelt oldal	
				
		Egyetemes névtárak (egész Magyarország református gyülekezetei)	I-VII. kötet	
I. kötet jelzet: Lt. 1,238	1886	betűrendes hely- és névmutató; egyházközségenként (egyházmegyék, azon belül betűrendben) keletkezés éve, anyakönyv kezdete, lélekszám, bevétel-kiadás, lelkészi fizetési osztály, lelkész neve, szülöttek, meghaltak, újházasok, áttértek, kitértek száma, tanító, kántor neve, tankötelesek korosztályonként, gondnok neve, más felekezetbeliek száma (1885. évi adatok)	szerk. Tóth Sámuel konventi jegyző, előszó Debrecen, 1887. 469p	
II. kötet jelzet: Lt. 1,115.	1911	egyházközségenként betűrendben, személynévmutató, tárgymutató; az elején áttekintő fejezetek, statisztikák, itt megtaláljuk az egyházsszervezeti besorolást is; alapítási év, lélekszám, közigazgatási és egyházigazgatási jogállás, postahivatal, távirda, távbeszélő, vasút; lelkész neve, születési éve, szolgálati ideje, tanító, énekvezér (kántor), gondnok neve, születettek-meghaltak-házasultak-konfirmáltak száma, anyakönyvek kezdete; Iskola, tanulók, tantermek száma, etc. A magyar korona országaiba tartozó egyházközségeken kívül Amerika és Románia adatai is.	szerk. Hegedűs János; Pleitz könyvnyomdája Nagybecskerek 1911; többször kezdődő lapszámozás: 154, 195, XXIXp. és tartalomjegyzék	
III. kötet jelzet: Lt. 1,115.	1912	betűrendes hely- és névmutató; egyházkerületenként, azon belül egyházmegyénként, azon belül egyházközségenként; a fenti kötetnél felsorolt adatok	szerk. Hegedűs János; Pleitz könyvnyomdája Nagybecskerek 1912; 472p.	
IV. kötet jelzet: Lt. 1,115.	1913-1915	betűrendes hely- és névmutató; egyházkerületenként, azon belül egyházmegyénként, azon belül egyházközségenként; a fenti kötetnél felsorolt adatok	szerk. Hegedűs János; Pleitz könyvnyomdája Nagybecskerek [1915]; 308p.	
V. kötet jelzet: Lt. 1,115.	1930-1932	betűrendes hely- és névmutató; egyházkerületenként, azon belül egyházmegyénként, azon belül egyházközségenként; a fenti kötetekben is szereplő adatok; a trianoni határokon túliak is	szerk. Kiss József konventi titkár; Bp. 1930, Bethlen Gábor Irod. és Ny. Rt.; 235p.	
VI. kötet jelzet: Lt. 1,115.	1935	betűrendes hely- és névmutató; egyházkerületenként, azon belül egyházmegyénként, azon belül egyházközségenként; a fenti kötetekben is szereplő adatok; a trianoni határokon túliak is; zsinati képviselők címjegyzéke és egyéb tájékoztatók (internátusok, VKM, etc.)	szerk. Kiss József konventi titkár; Bp. 1935, Bethlen Gábor Irod. és Ny. Rt.; 272p.	
VII. kötet jelzet: Lt. 1,115.	1941	betűrendes hely- és névmutató; egyházkerületenként, azon belül egyházmegyénként, azon belül egyházközségenként; a fenti kötetben is szereplő adatok; a lélekszám adatok még az 1930. évi népszámlálás adatai!	szerk. Kiss Gyula kisvárdai lelkész; Bp. 1935, Bethlen Gábor Irod. és Ny. Rt.; 389p	

1949 után hasonló tartalmú és formátumú névtár nem jelent meg. Címtárak jelentek (jelennek) meg, melyek az egyházközségek státusán kívül egyéb adatot nem tartalmaznak. A lelkészek és gondnokok nevét, valamint az egyházi testületek, intézmények tisztségviselőinek nevét közlik, összesített névmutató nélkül. A legutóbb - 2006-ban - kiadott címtár már a nyugalmazott lelkipásztorok nevét sem tartalmazza.
A Dunamelléki Egyházkerület saját címtárat jelentetett meg 2007-ben, mely a dunamelléki egyházközségek és intézmények elérhetőségét közli.
-----

Egyéb nyomtatott források:

- A gyöngyösi református gyülekezet lelkipásztorai és tanítói 1557-1710. Írta Monok István. Budapest 1986. A Ráday Gyűjtemény füzetei 1. Szerk. Benda Kálmán. 47 oldal + hely- és névmutató.